Manĝaĵblogistinaj Misteroj

La Manĝaĵblogistinaj Misteroj (angle Food Blogger Mysteries) estas krimromana serio de Debra Sennefelder eldonata ekde 2018. La ĉefrolulo, Hope Early, estas receptoblogistino vivanta en la fikcia urbeto Jefferson en la usona ŝtato Konektikuto. Ŝi enketadas kaj solvas murdojn kiuj hazarde tuŝas ŝian vivon pro spontana scivolemo, malgraŭ la malŝato de la oficialaj instancoj al ŝia amatora enmiksiĝo kaj preskaŭ mortigaj alfrontiĝoj kun la murdintoj. Recenzoj kritikis la serion pri ĝiaj formulecaj rakontoj, kvankam la profesia vivo de Hope kaj ŝia kulposento pri la riskoj, en kiujn ŝi metas sin, estas malpli kutimaj.Kirkus Reviews 88(15). 2020. Recenzo de The Corpse Who Knew Too Much.Kirkus Reviews 87 (16). 2019. Recenzo de Three Widows and a Corpse.Holstine, Lesa. 2018. Library Journal, 143(6): 51-52.

Libroj
 La neinvitita kadavro (The Uninvited Corpse, 2018)
 La kaŝita kadavro (The Hidden Corpse, 2019)
 Tri vidvinoj kaj kadavro (Three Widows and a Corpse, 2019)
 La kadavro kiu sciis tro (The Corpse Who Knew Too Much, 2020)
 La kadavro en la laŭbo (The Corpse in the Gazebo, 2021)
 Kadavro je la sorĉa horo (A Corpse at the Witching Hour, 2023)
 Kadavro inter la karolantoj (A Corpse Among the Carolers, 2024)

Referencoj

Kategorio:Krimromanoj
Kategorio:Fikciaj usonanoj